CELEX: 32013R0398
Language: et
Date: 2013-04-30 00:00:00
Title: Komisjoni rakendusmäärus (EL) nr 398/2013, 30. aprill 2013 , millega muudetakse määrust (EÜ) nr 883/2006, millega kehtestatakse nõukogu määruse (EÜ) nr 1290/2005 rakenduseeskirjad seoses makseasutuste raamatupidamisarvestuse, kulu- ja tuludeklaratsioonide ning kulude hüvitamise tingimustega Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) raames

1.5.2013   
            
            
               ET
            
            
               Euroopa Liidu Teataja
            
            
               L 120/9
            
         KOMISJONI RAKENDUSMÄÄRUS (EL) nr 398/2013,
   30. aprill 2013,
   millega muudetakse määrust (EÜ) nr 883/2006, millega kehtestatakse nõukogu määruse (EÜ) nr 1290/2005 rakenduseeskirjad seoses makseasutuste raamatupidamisarvestuse, kulu- ja tuludeklaratsioonide ning kulude hüvitamise tingimustega Euroopa Põllumajanduse Tagatisfondi (EAGF) ja Maaelu Arengu Euroopa Põllumajandusfondi (EAFRD) raames
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (1) eriti selle artiklit 42,
   ning arvestades järgmist:
   
               (1)
            
            
               Komisjoni määruses (EÜ) nr 883/2006 (2) on muu hulgas sätestatud teatavad erinõuded ja -eeskirjad, mida kohaldatakse makseasutuste raamatupidamisarvestuse ning kulude ja tulude deklareerimise suhtes ning samuti komisjoni poolt määruse (EÜ) nr 1290/2005 alusel tehtud kulude hüvitamise suhtes.
            
         
               (2)
            
            
               Määruse (EÜ) nr 1290/2005 artikli 26 lõikes 5 on sätestatud, et komisjon teeb vahemaksed 45 päeva jooksul alates kõnealuse artikli lõikes 3 sätestatud tingimustele vastava kuludeklaratsiooni registreerimisest.
            
         
               (3)
            
            
               Määruse (EÜ) nr 883/2006 artikli 16 lõike 4 kohaselt võib komisjon katkestada määruse (EÜ) nr 1290/2005 artikli 26 lõikes 5 sätestatud tähtaja maksetaotluse kogu summa või osa suhtes kuni järgmise perioodi kulude deklareerimiseni, kui ta on palunud asjaomasel liikmesriigil esitada täiendavaid andmeid, mis on eelkõige seotud mittevastavuste, tõlgenduserinevuste või vasturääkivustega kuludeklaratsioonis.
            
         
               (4)
            
            
               Selleks et tagada liidu vahendite kasutamine vastavalt kohaldatavatele eeskirjadele, on Euroopa Parlamendi ja nõukogu 25. oktoobri 2012. aasta määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002) (3) artikli 59 lõikes 6 sätestatud, et komisjon katkestab maksetähtaegade arvestamise või peatab maksed, kui nii on valdkondlikes eeskirjades ette nähtud.
            
         
               (5)
            
            
               Vastavalt määruse (EÜ) nr 1290/2005 artikli 9 lõikele 2 peab komisjon kontrollima liikmesriikide juhtimis-, seire- ja kontrollisüsteemide olemasolu ja nõuetekohast toimimist ning vähendama või peatama vahemaksed eelkõige seal, kus neis süsteemides on puudusi. Sama määruse artiklite 27 ja 27a kohaselt võib komisjon vähendada või peatada vahemaksed liikmesriigile, kui too ei esita nõudmise korral piisavalt lisateavet.
            
         
               (6)
            
            
               Selleks et kaitsta ELi finantshuve seoses Euroopa Põllumajanduse Tagatisfondi ja Maaelu Arengu Euroopa Põllumajandusfondiga, on asjakohane laiendada määruse (EÜ) nr 883/2006 artikli 16 lõikes 4 sätestatud loetelu juhtudest, mille puhul võib vahemaksete tähtaja katkestada, nii et see hõlmaks olukordi, kus komisjonile esitatud teabest võib järeldada eeskirjade eiramisi, mis on seotud maksetaotlusega või puudustega liikmesriigi juhtimis- ja kontrollisüsteemi toimimises.
            
         
               (7)
            
            
               Määrust (EÜ) nr 883/2006 tuleks seepärast vastavalt muuta.
            
         
               (8)
            
            
               Põllumajandusfondide komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 883/2006 artikli 16 lõige 4 asendatakse järgmisega:
   
      „4.   Kui seoses arvestusperioodi kuludeklaratsiooniga tuvastatakse määruses (EÜ) nr 1698/2005 ja selle rakenduseeskirjades nõutud teabevahetuse puudulikkusest tingitud mittevastavusi, tõlgenduserinevusi või vasturääkivusi või kui on tõendeid, et kuludeklaratsioonis sisalduvad kulud on seotud eeskirjade eiramisega, millel on rängad rahalised tagajärjed, või kui maaelu arengu programmi juhtimis- ja kontrollisüsteemi toimimises on olulisi puudusi ning need vajavad täiendavat kontrollimist, esitab asjaomane liikmesriik komisjoni taotlusel täiendavad andmed kõnealuses taotluses osutatud, probleemi tõsidusest sõltuvalt kindlaks määratud ajavahemiku jooksul. Need täiendavad andmed esitatakse turvalise teabevahetussüsteemi kaudu, millele on osutatud käesoleva määruse artikli 15 teises lõigus.
      Määruse (EÜ) nr 1290/2005 artikli 26 lõikes 5 sätestatud tähtaja võib maksetaotluse kogu summa või osa suhtes katkestada alates andmete esitamise taotluse edastamise kuupäevast kuni nõutud teabe saamiseni ja hiljemalt kuni järgmise perioodi kulude deklareerimiseni.
      Kui asjaomane liikmesriik ei vasta taotluses osutatud tähtaja jooksul täiendava teabe nõudele või kui vastus loetakse mitterahuldavaks või kui sellest nähtub, et kohaldatavaid eeskirju on rikutud või et liidu vahendeid on vääralt kasutatud, võib komisjon maksed vastavalt määruse (EÜ) nr 1290/2005 artikli 27 lõikele 3 peatada või neid vähendada.”
   
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 30. aprill 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 209, 11.8.2005, lk 1.
   
      (2)  ELT L 171, 23.6.2006, lk 1.
   
      (3)  ELT L 298, 26.10.2012, lk 1.